laion/Wikipedia-Exotic huggingface dataset:
תיכון מיתר גני תקווה

תיכון מית"ר (מנהיגות, יזמות, תרבות ורב תחומיות) הוא בית ספר תיכון קהילתי והיחיד בגני תקווה. בית הספר נוסד בשנת 2016, והוא שם דגש על שיעורי חינוך, מעורבות חברתית, העשרה לימודית, והכנה לחיי הבגרות. התיכון ממוקם בשכונת "גנים", כחלק מקריית חינוך הכוללת בנוסף בית ספר יסודי, חטיבת ביניים, ספרייה עירונית ומגרשי ספורט. תיכון מיתר זכה בפרס החינוך לשנת הלימודים תשע"ט בגין מעורבות חברתית אזרחית ותרומה לקהילה של הסתדרות המורים והעמותה הפדגוגית לקידום החינוך העל יסודי בישראל. בבית הספר, נלמדים כל מקצועות החובה ובנוסף על כל תלמיד לבחור שתיים מן המגמות הבאות: מדע וטכנולוגיה- הנדסת תוכנה ומדעי המחשב, ביולוגיה, פיזיקה, וכימיה. מדעי החברה- סייבר גאוגרפיה, ומדעי החברה. שפות- דיפלומטיה ותקשורת בין-לאומית, ערבית. אומנויות וספורט- קולנוע, חינוך גופני, ואומנות חזותית. בתיכון, קיימות מספר תוכניות ייחודיות: תוכנית מעגלי ליווי אישי- תוכנית זו נועדה על מנת לאפשר לתלמידי שכבת י' קליטה קלה לתיכון. במסגרת התוכנית מתקיימים מפגשי מעגלי שיח שבועיים במתכונת מצומצמת ומעורבת של תלמידי השכבה עם מורים שהם אינם חלק ממחנכי השכבה. זאת על מנת שהתלמידים יוכלו להכיר ולהתחבר לתלמידי השכבה וכן לצוות המורים. מטרת התוכנית היא לעודד שיח וקשרים עמוקים בין התלמידים תוך כדי פיתוח המיומנויות החברתיות - רגשיות שלהם וקידום תהליכים אישיים. תוכנית מרכז ממנ"י- תוכנית זו נועדה על מנת לתת מענה ללומדי ולומדות התיכון אשר מגיעים עם פערים לימודיים או חברתיים; במטרה לפתח את תחושת המסוגלות, הנחישות והיצירתיות של התלמידים. במסגרת התוכנית, הלומדים נפגשים במסגרת מצומצמת לקידום הלמידה בתחומי הדעת השונים תוך כדי מתן מענה רגשי בעזרת שיחות אישיות עם אנשי צוות המורים ויועצי בית הספר. תוכנית יום בזרימה- תוכנית זו נועדה לפתח את מיומנות השליטה העצמית וניהול הזמן של תלמידי שכבת י'. תוכנית זו מתרחשת אחת לכמה שבועות, בימי ראשון, ובמקום למידה על פי מערכת השעות, התלמידים מקבלים מספר משימות ממקצועות הליבה ואו משימות הקשורות למגמות אותם מרחיבים ועליהם לנהל את הזמן בצורה נכונה על מנת להספיק להגיש את המטלות בזמן. התוכנית מעניקה לתלמידים את ההתמודדות עם ניהול זמן וכן עם התמודדות הפעלת קבוצה שכן חלק מהמשימות הן משימות קבוצתיות. תוכנית כיתת ותיקים- כחלק מהיות התיכון, תיכון קהילתי, קיימת בו תוכנית כיתת הוותיקים של המשרד לשוויון חברתי. תוכנית זו מתקיימת במסגרת שבועית, בה האזרחים הוותיקים של גני תקווה לוקחים חלק ביום לימודים בשילוב עם כיתות נבחרות מכל שכבות התיכון. התלמידים והאזרחים הוותיקים עוברים יחד ככיתה שיעורים המועברים על ידי צוות התיכון ואו סדנאות והרצאות על ידי מרצים חיצוניים. אתר האינטרנט הרשמי של תיכון מיתר גני תקווה הסיפור שלנו, באתר תיכון מיתר הנדסת תוכנה ומדעי המחשב, באתר תיכון מיתר ביולוגיה, באתר תיכון מיתר פיזיקה, באתר תיכון מיתר כימיה, באתר תיכון מיתר סייבר גיאוגרפיה, באתר תיכון מיתר מדעי החברה, באתר תיכון מיתר דיפלומטיה ותקשורת בין-לאומית באנגלית, באתר תיכון מיתר ערבית, באתר תיכון מיתר קולנוע, באתר תיכון מיתר חינוך גופני, באתר תיכון מיתר אומנות חזותית, באתר תיכון מיתר מעגלי ליווי אישי, באתר תיכון מיתר מרכז ממני, באתר תיכון מיתר יום בזרימה, באתר תיכון מיתר כיתות ותיקים, באתר תיכון מיתר
Page Two

Page Two (בעברית: עמוד שני) הוא המיני-אלבום השני של להקת הבנות הדרום קוריאנית טווייס. המיני-אלבום יצא לאור בהוצאת חברת התקליטים JYP אנטרטיינמנט, ב-25 באפריל 2016. הוא כולל שישה שירים בסך הכול; במהדורת הדלוקס הפיזית שלו נכלל גם השיר "I'm Gonna Be a Star". המיני-אלבום הגיע למקום השני במצעד האלבומים הדרום קוריאני. מידע על האלבום Page Two באתר MusicBrainz האלבום Page Two באתר Discogs Twice - Page Two (באנגלית), 2016-04-25, נבדק ב-2023-10-12 gaon chart, web.archive.org, ‏2019-03-29
Twicecoaster: Lane 1

Twicecoaster: Lane 1 הוא המיני-אלבום השלישי של להקת הבנות הדרום קוריאנית טווייס. המיני-אלבום יצא לאור בהוצאת חברת התקליטים JYP אנטרטיינמנט, ב-24 באוקטובר 2016. הוא כולל שבעה שירים בסך הכול; מהדורת DVD תאילנדית הופצה במדינה בצירוף מספר קטעי וידאו וגרסאות שונות של "TT". המיני-אלבום הגיע למקום הראשון במצעד האלבומים הדרום קוריאני. מידע על האלבום Twicecoaster: Lane 1 באתר MusicBrainz האלבום Twicecoaster: Lane 1 באתר Discogs Twicecoaster:lane1, 2016-11-04, נבדק ב-2023-10-12 รายละเอียดการพรีออเดอร์อัลบั้ม TWICEcoaster LANE1 THAILAND EDITION, web.archive.org, ‏2017-05-05 gaon chart, web.archive.org, ‏2018-06-26
Twicecoaster: Lane 2

Twicecoaster: Lane 2 הוא המיני-אלבום הרביעי של להקת הבנות הדרום קוריאנית טווייס. המיני-אלבום יצא לאור בהוצאת חברת התקליטים JYP אנטרטיינמנט, ב-20 בפברואר 2017. הוא כולל תשעה שירים בסך הכול; מהדורה נוספת שלו כללה ארבע רצועות נוספות. הוא נחשב להוצאה מחודשת של Twicecoaster: Lane 1. המיני-אלבום הגיע למקום הראשון במצעד האלבומים הדרום קוריאני. מידע על האלבום Twicecoaster: Lane 2 באתר MusicBrainz האלבום Twicecoaster: Lane 2 באתר Discogs האלבום Twicecoaster: Lane 2 באתר ספוטיפיי Twice - TWICEcoaster: Lane 2 (באנגלית), 2017-02-20, נבדק ב-2023-10-12 Release group “TWICEcoaster : LANE 1” by TWICE - MusicBrainz, musicbrainz.org CIRCLE CHART - 써클차트, circlechart.kr (באנגלית)
Signal

Signal (בעברית: אוֹת) הוא המיני-אלבום השישי של להקת הבנות הדרום קוריאנית טווייס. המיני-אלבום יצא לאור בהוצאת חברת התקליטים JYP אנטרטיינמנט, ב-15 במאי 2017. הוא כולל שישה שירים בסך הכול; מהדורת DVD תאילנדית הופצה במדינה בצירוף מספר קטעי וידאו וגרסאות שונות של "Signal". המיני-אלבום הגיע למקום הראשון במצעד האלבומים הדרום קוריאני. מידע על האלבום Signal באתר MusicBrainz "รายละเอียดการพรีออเดอร์อัลบั้ม SIGNAL THAILAND EDITION" CIRCLE CHART - 써클차트, circlechart.kr (באנגלית)
Twice (אלבום)

Twice# (בעברית: טווייס) הוא אלבום האוסף הראשון של להקת הבנות הדרום קוריאנית טווייס. אלבום האוסף יצא לאור בהוצאת חברת התקליטים האחים וורנר יפן, ב-28 ביוני 2017. הוא כולל עשרה שירים בסך הכול; מהדורת DVD מוגבלת הופצה בהמשך לכך וכללה אחת-עשרה רצועות נוספות. אלבום האוסף הגיע למקום הראשון במצעד האלבומים הדיגיטליים היפניים. מידע על האלבום Twice באתר MusicBrainz האלבום Twice באתר Discogs האלבום Twice באתר יוטיוב "#TWICE [First Press Limited Edition B (CD+DVD)"] "週間 デジタルアルバムランキング – 2017年07月10日付" ゴールドディスク認定 一般社団法人 日本レコード協会
אוקו קאמו

אוקו קאמו (בפינית: Okko Kamu;‏ נולד בשנת 1946) הוא מנצח וכנר פיני. אוקו קאמו נולד בהלסינקי למשפחה של מוזיקאים. אביו ניגן בקונטרבס בתזמורת הפילהרמונית של הלסינקי. כבר כילד הוא החל לנגן בכינור ובגיל שש התקבל לאקדמיית סיבליוס. בשנת 1964 הקים רביעיית מיתרים משלו, שלה קרא "סוהונן", וניגן בה כינור ראשון במשך שנים אחדות. בגיל עשרים התמנה לכנר ראשי באופרה הלאומית של פינלנד. במשרה זו נשאר עד 1968, כאשר ניתנה לו לבסוף ההזדמנות לנצח על תזמורת האופרה. בשנת 1969 התמנה למנצח אורח ראשי של האופרה המלכותית השוודית ובאותה שנה גם זכה בתחרות הניצוח הראשונה על שם הרברט פון קאראיין בברלין. הישג זה סלל לפניו את הדרך לקריירה בינלאומית. אוקו קאמו ניצח על התזמורות הראשונות במעלה בעולם והיה מנהל מוזיקלי של תזמורת רדיו פינלנד תזמורת הרדיו הפילהרמונית של הולנד, הפילהרמונית של הלסינקי, הפילהרמונית של אוסלו ושל הסינפונייטה של סטוקהולם. כן היה מנצח אורח ראשי של התזמורת הסימפונית של ברמינגהאם ושל הפילהרמונית של קופנהגן. הוא היה המנהל המוזיקלי של האופרה הלאומית הפינית ושל תזמורת הלסינגבורג, וכן מנצח אורח קבוע של התזמורת הקאמרית של לוזאן. נכון ל-2007 אוקו קאמו הוא מנצח אורח ראשי של תזמורת סינגפור. בשנות עבודתו הופיע עם סולנים רבים, ביניהם הכנר הישראלי חגי שחם, הפסנתרן סטיבן אוסבורן, הצ'לן יאן פולגר והטרומבוניסט כריסטיאן לינדברג. אוקו קאמו הקליט יותר מ-100 תקליטורים לחברות שונות, בין השאר את ארבע הסימפוניות של פרנץ ברוואלד ואת הקונצ'רטו שלו לפסנתר; את מכלול המוזיקה לתזמורת כלי קשת של אאוליס סאלינן; קונצ'רטי לחליל משל פנדרצקי, טאקמיצו וסאלינן ואלבום של יצירות שוודיות נבחרות לתזמורת. שני התקליטורים שהקליטה חברת נאקסוס מיצירות ברוואלד בניצוח קאמו קיבלו את פרס "קולן הזהב" (Diapason d'Or). מדיה וקבצים בנושא אוקו קאמו בוויקישיתוף אוקו קאמו, במסד הנתונים הקולנועיים IMDb (באנגלית) אוקו קאמו, באתר ספוטיפיי אוקו קאמו, באתר AllMusic (באנגלית) אוקו קאמו, באתר MusicBrainz (באנגלית) אוקו קאמו, באתר Discogs (באנגלית)
חן זנדר

חן זנדר (נולדה ב-2 במאי 1988) היא עיתונאית מגישה ישראלית וכתבת תחבורה בחדשות 13. נולדה וגדלה בראשון לציון, כבת בכורה ולה שלושה אחים קטנים. היא בתם של עמית ומלי, מנהלת הסיעוד בחטיבה הפנימית במרכז הרפואי שיבא – תל השומר. זנדר למדה בתיכון "יגאל אלון" בעירה. את שירותה הצבאי עשתה כמדריכת חי"ר, כולל שנת קבע. את דרכה בטלוויזיה החלה כתחקירנית בתוכניות דוקו-ריאליטי ובידור, שם עבדה במשך 4 שנים. לאחר מכן הגיעה לחדשות 10 כתחקירנית. משם התקדמה לתפקיד עוזרת עורך ועורכת-משנה ב"מהדורת חמש עם יעקב אילון". בחדשות 13 שימשה כעורכת-משנה במהדורת חמש של הערוץ, ובהמשך ככתבת כללית מטעם הערוץ במשך כשנה במהלכה סיקרה את פרשת המין באיה נאפה ואת פרשת נעמה יששכר. בתקופת הקורונה שימשה ככתבת בריאות של חדשות 13. באוגוסט 2020, מונתה לכתבת התחבורה של הערוץ. במרץ 2023 זכתה בתואר "אבירת התחבורה הציבורית בישראל", תואר המוענק מדי שנה על ידי ארגון נהגי התחבורה הציבורית. זנדר בעלת תואר ראשון בתקשורת ותואר שני בדיפלומטיה וביטחון מאוניברסיטת תל אביב. זנדר נשואה לד"ר תומר מימון, נוירוכירורג במרכז הרפואי שיבא ולהם בת. היא מתגוררת בתל אביב. אחותה הקטנה נועה זנדר, נרצחה בטבח במסיבת הטבע ליד רעים שאירע במהלך מתקפת הפתע על ישראל ב-7 באוקטובר 2023. מדיה וקבצים בנושא חן זנדר בוויקישיתוף חן זנדר, ברשת החברתית פייסבוק חן זנדר, ברשת החברתית אקס (טוויטר) חן זנדר, ברשת החברתית אינסטגרם חן זנדר, במסד הנתונים הקולנועיים IMDb (באנגלית) חן זנדר, באתר חדשות 13 מערכת זצ, חן זנדר על פרשיות קטנות שהופכות לסיפורים גדולים באתר כסית, 4 באפריל 2021 אורית מרלין-רוזנצוייג, חן זנדר שכלה את אחותה נועה במסיבה: "כולנו חטאנו בחטא היוהרה", באתר ynet, 14 בנובמבר 2023 שרון טל, תזוזות בחדשות 13: ליאור קינן תשמש כתבת כנסת, חן זנדר לתחבורה ולבריאות, באתר אייס, 10 באוגוסט 2020 נסיעות חינם לנצח? הפרס שזכתה בו כתבת חדשות 13, באתר אייס, 29 במרץ 2023 נועה זנדר, אחותה של כתבת חדשות 13 חן זנדר, נרצחה במסיבה ברעים, באתר וואלה, 12 באוקטובר 2023
משלחת מס' 27 לתחנת החלל הבין-לאומית

משלחת מס' 27 (באנגלית: Expedition 27) הייתה משלחת לתחנת החלל הבין-לאומית שפעלה מ-16 במרץ 2011 ועד ל-23 במאי 2011. מפקד המשלחת היה דמיטרי קונדרטייב מרוסיה. פעילות המשלחת נמשכה 68 ימים. פעילות המשלחת החלה ב-16 במרץ 2011 עם עזיבת חללית סויוז TMA-01M בה היה מפקד המשלחת מס' 26 סקוט קלי וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 26. ב-28 במרץ מתחנת החלל התנתקה חללית מטען HTV-2 שעגנה במודול הרמוני. ב-2 באפריל בעזרת מדחפי חלליות מטען "HTV-2", "פרוגרס M-09M" ומודול "זבזדה" בוצע שינוי גובה מסלול של תחנת החלל. ב-6 באפריל 2010 לתחנת החלל הגיע חללית סויוז TMA-21 עם 3 חברי המשלחת החדשים. ב-22 באפריל מתחנת החלל התנתקה חללית מטען פרוגרס M-09M שהייתה מחוברת למודול "פירס" מינואר. ב-29 באפריל לתחנת החלל התחברה חללית מטען פרוגרס M-10M שהתחברה למודול "פירס". החללית הביאה כ-2,645 ק"ג אספקה. היא עזבה את תחנת החלל באוקטובר. ב-18 במאי לתחנת החלל הגיע מעבורת החלל אנדוור במסגרת משימה STS-134 (סטיבן לינדזי היה מפקד צוות). המשימה יועדה להביא אל תחנת החלל הבין-לאומית את המנשא הלוגיסטי EXPRESS 3, וגלאי AMS02. היא התחברה למודול "הרמוני". חברי צוות המעבורת ביצעו 4-פעמים פעילות חוץ-רכבית באורך כולל של כ-29 שעות. בסך הכול לתחנת החלל הועברו מצרכים וציודים רבים. המעבורת התנתקה מתחנת החלל ב-30 במאי 2011. ב-23 במאי קונדרטייב, קולמן ונספולי נכנסו לחללית סויוז TMA-20 וחזרו לכדור הארץ. אחריות על תחנת החלל עברה למשלחת מס' 28. חברי המשלחת ביצעו מספר רב של ניסויים מדעים בתחומים שונים. אתר האינטרנט הרשמי של משלחת מס' 27 לתחנת החלל הבין-לאומית מדיה וקבצים בנושא משלחת מס' 27 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 27 בתחנת החלל הבין-לאומית תיאור פעילות של הצוות הרוסי בתחנת החלל פעילות חללית M-09M פעילות חללית HTV-2 פעילות חללית M-10M
הנריק שאלאמון

הנריק שלאמון (בהונגרית: Salamon Henrik;‏ הוג'ס, 31 במרץ 1865 – בודפשט, 15 ביולי 1944) היה רופא שיניים, היסטוריון רפואי, פרופסור באוניברסיטה, עורך עיתון, מייסד האורטודנטיה הונגריה. הנריק שאלאמון נולד במשפחה יהודית כבנם של הסוחר ליפון שאלאמון ושל רוזליה פולק. את לימודיו התיכוניים סיים בבודפשט בגימנסיה הריאלית הראשית של רובע 6. הוא התחיל את הקריירה שלו כטכנאי שיניים וקיבל את התואר הרפואי שלו רק בשנת 1899 בגיל 34 בפקולטה לרפואה של אוניברסיטת בודפשט (שמה היום אוניברסיטת אטווש לוראנד). בין 1899 לבין 1916, ולאחר מכן בין 1919 לבין 1939 עבד במרפאת השיניים בבודפשט. ב-1911 הוסמך כמרצה פרטי (לא חלק מהסגל) באוניברסיטה, וב-1928 זכה בתואר פרופסור באוניברסיטה. הוא פיתח מערכת של תותבות קבועות (גשרים). שאלאמון הוא חלוץ האורתודונטיה בהונגריה. הוא עסק גם בהיסטוריה של רפואת השיניים וכתה יצירה ספרותית ענפה בנושא. הוא ערך ופרסם את "כתב העת לסטומטולוגיה", כלומר לרפואת שיניים (Stomatologia Közlöny), כתב העת הרשמי של איגוד רופאי השיניים הלאומי בהונגריה. בשנת 1946 (לאחר מותו) יצא לאור לזכרו הספר "התקדמות הסטומטולוגיה", ושנים לאחר מכן נחשף לוח הנצחה על קיר ביתו בזמנו. מאמריו הופיעו ב: Dentist The British Journal of Dental Science Dental Review Österreichisch-ungarische Vierteljahrsschrift für Zahnheilkunde הוא הובא למנוחות בבית הקברות היהודי ברחוב קוזמה בבודפשט. עקרונות ושיטות ליישור שיניים (בודפשט, 1896) ניתוחי עצם הלסת והחלפות עצם הלסת (בודפשט, 1905) ההיסטוריה של הוראת סטמטולוגיה בהונגריה עד 1906 (בודפשט, 1906) רפואת שיניים (בודפשט, 1923) Eine Systematik ser zahnärtlichen Brücken (ברלין, 1923) שיטתיות של שיקום גשרים דנטליים (בודפשט, 1924) הרעיונות הרווחים של טיפול אורתודונטי מודרני (בודפשט, 1930) אורתודונטיה (בודפשט, 1934) היסטוריה של סטומטולוגיה הונגרית (רפואת שיניים) (בודפשט, 1942) אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001 ג'רג' הוסאר: הנריק שאלאמון (1 ביוני 1965) סקירת שיניים, 58. כיתה, 6) Magyar életrajzi lexikon II. (לקסיקון ביוגרפי הונגרי. עורכת ראשית אגנש קניירש). לקסיקון יהודי הונגרי. 1929. עורך פטר אויווארי. גישה מקוונת יוז'ף סיניאי: חייהם ויצירותיהם של סופרים הונגרים. הנריק שאלאמון, באתר "Find a Grave" (באנגלית) "Születési bejegyzése a hőgyészi izraelita hitközség születési akv. 328/1865. folyószáma alatt". נבדק ב-2020-06-14. "Halotti bejegyzése a Budapest VI. kerületi polgári halotti akv. 751/1944. folyószáma alatt". נבדק ב-2020-06-14. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הנריק שאלאמון".
ויקטור קוליקוב

ויקטור גיאורגייביץ' קוליקוב (ברוסית: Виктор Георгиевич Куликов;‏ 5 ביולי 1921 – 28 במאי 2013) היה מרשל סובייטי אשר כיהן כמפקד הכוחות הסובייטיים בגרמניה בין 1969–1971, כראש המטה הכללי בין השנים 1971-1977, כמפקד העליון של כוחות ברית ורשה בין השנים 1977-1989. כמו כן, כיהן כחבר ועידת נציגי העם בין 1989–1993 וכחבר הדומה הממלכתית של הפדרציה הרוסית בין 1993–2003. קוליקוב נולד ב-5 ביולי 1921 למשפחת איכרים ענייה מהכפר ורקחנאיה לובובסקה שבמחוז אוריול. ב-1939 הוא התגייס לצבא האדום. במהלך מלחמת העולם השנייה, הוא לחם בקרב ברודי, הקרב על מוסקבה, קרבות רז'ב, מבצע סמולנסק, מבצע בגרטיון, המתקפה הבלטית, מבצע פרוסיה המזרחית, מתקפת פומרניה המזרחית והקרב על ברלין. באוקטובר 1945 מונה קוליקוב למפקד רגימנט הטנקים ה-3 של המשמר שהוצב בפולין במסגרת קבוצת הכוחות הצפונית. הוא למד באקדמיה הצבאית פרונזה, וב-1953 סיים את לימודיו ומונה למפקד הרגימנט הממוכן ה-155. ביולי 1955 הוא הועבר לפקד על הדיוויזיה הממוכנת ה-69. במאי 1957 הועבר לפקד על הדיוויזיה הממונעת ה-118. ב-1959 הוא סיים את לימודיו באקדמיה הצבאית של המטה הכללי. בין 1961–1962 הוא שהה בגאנה כחלק מקבוצת היועצים הסובייטיים שנשלחה לסייע למדינה. לאחר מכן מונה לסגן מפקד הארמייה ה-6. ב-1964 מונה למפקד ארמיית הטנקים השנייה של המשמר שהוצבה בגרמניה. ב-1967 הוא מונה למפקד המחוז הצבאי קייב. באוקטובר 1969 הוא מונה למפקד קבוצת הכוחות הסובייטים בגרמניה. ב-21 בספטמבר 1971 הוא מונה לראש המטה הכללי. ב-8 בינואר 1977 הוא סיים את תפקידו ומונה למפקד העליון של הכוחות המזוינים של ברית ורשה. ב-1989 הוא עזב את הצבא ומאז שימש כיועץ בכיר למפקד העליון. במקביל, נבחר כחבר בוועידת נציגי העם. לאחר התפרקות ברית המועצות הוא מונה ליועץ בכיר לשר ההגנה הרוסי. במקביל, נבחר לחבר בדומה מטעם מפלגת רוסיה המאוחדת. כיהן כיו"ר ועדת הדומה הממלכתית לענייני חיילים משוחררים. ב-2003 הוא פרש לביתו. הוא נפטר במוסקבה ב-28 במאי 2013 ונקבר בבית העלמין נובודוויצ'יה מדיה וקבצים בנושא ויקטור קוליקוב בוויקישיתוף ויקטור קוליקוב באתר משרד ההגנה הרוסי ויקטור קוליקוב באתר "גיבורי הארץ" ויקטור קוליקוב, באתר "Find a Grave" (באנגלית)
בילבורד יפן

בילבורד יפן הוא ארגון אחות (אנ') של מגזין המוזיקה בילבורד שבסיסו בארצות הברית. הוא מופעל על ידי החברה היפנית הנשין קונקט לינק (חברה בת של הנשין אלקטריק ריילווי (אנ')), שבסיסה באוסקה ומחזיקה ברישיון בלעדי מחברת האם, בילבורד, לשם המותג בילבורד ביפן ומנהלת בין היתר את האתר בילבורד יפן וכמה מועדוני מוזיקה ממותגי "בילבורד לייב" הממוקמים ביפן. בפברואר 2008 השיקה הנשין קונקט לינק, ברישיון מבילבורד, את מצעד המוזיקה בילבורד יפן הוט 100. נכון ל-2016, רשימת המצעדים שנערכים על ידי בילבורד יפן כוללת גם מצעד אלבומים בשם בילבורד יפן הוט אלבומים, מצעדי מכירות סינגלים מובילות מבוססי מכירות בלבד, מכירות אלבומים מובילות, מכירות אלבומי ג'אז מובילות ומכירות אלבומים קלאסיים מובילות, מצעד השמעת רדיו בשם שירי רדיו, מצעד מוזיקת אנימציה בשם הוט אנימציה ומצעד עבור שירים זרים בשם הוט חו"ל. מאז 2010, בילבורד יפן מקיים טקס פרסים שנתי בשם פרסי המוזיקה של בילבורד יפן (אנ'), המוקיר אמנים מקומיים ובינלאומיים שהגיעו להישגים הטובים ביותר במצעדי המוזיקה של בילבורד יפן במהלך השנה שחלפה. בילבורד יפן הוט 100 פרסי המוזיקה של בילבורד יפן (אנ') www.billboard-japan.com אתר האינטרנט הרשמי של בילבורד יפן בילבורד יפן, ברשת החברתית פייסבוק בילבורד יפן, ברשת החברתית אינסטגרם בילבורד יפן, ברשת החברתית טיקטוק
Baby Don't Hurt Me

"Baby Don't Hurt Me" הוא סינגל של התקליטן הצרפתי דייוויד גטה, הזמרת הבריטית אן-מארי והראפרית האמריקאית קוי לראי. השיר יצא ב-6 באפריל 2023 בהוצאת חברות התקליטים וורנר מיוזיק גרופ ו-What a DJ. בשיר קיימת דגימה מהשיר "What Is Love" של האדאוויי. נכון לאוקטובר 2023, השיר הושמע למעלה מ-298 מיליון פעמים בספוטיפיי, ולמעלה מ-25 מיליון פעמים ביוטיוב. מידע על הסינגל "Baby Don't Hurt Me" באתר מיוזיק בריינז מידע על היצירה "Baby Don't Hurt Me" באתר Discogs מילות השיר "Baby Don't Hurt Me" באתר Genius סרטון השיר "Baby Don't Hurt Me" באתר יוטיוב מידע על השיר "Baby Don't Hurt Me" באתר ספוטיפיי Baby Don't Hurt Me, 2023-04-06, ארכיון מ-2023-09-14, נבדק ב-2023-10-13 David Guetta, Anne-Marie, Coi Leray - Baby Don’t Hurt Me (Official Video), ארכיון מ-2023-08-19, נבדק ב-2023-10-13 Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Pop Airplay Songs, Billboard, ‏2023 (באנגלית אמריקאית) Adult Contemporary Songs, Billboard, ‏2023 (באנגלית אמריקאית)
Call Me, Beep Me!

"Call Me, Beep Me!" או "The Kim Possible Song" (לעיתים מסוגנן כ-"Call Me, Beep Me! (The Kim Possible Song)") הוא שיר שנכתב על ידי קורי לריוס וג'ורג' גבריאל. השיר, בביצועה של כריסטינה מילאן, מופיע כשיר הנושא של הסדרה קים פוסיבול. ב-2015, השיר, בגרסתו המקורית, דורג במקום הראשון במצעד שירי הנושא הישנים של ערוץ דיסני. מאז יציאתו של השיר, יצאו מספר גרסאות כיסוי לשיר, בין היתר: פרסיליה בטי (אנ') ב-30 ביוני 2006 בצרפתית. Preluders (אנ') בשנת 2004 באנגלית. באנרו ב-24 בפברואר 2006 באנגלית. בני (אנ') בשנת 2005 ביפנית. קיקי טינג במנדרינית. גרסת לייב של סיידי סטנלי (אנ'), המופיעה בפסקול של הסרט משנת 2019, קים פוסיבול. מידע על היצירה "Call Me, Beep Me!" באתר מיוזיק בריינז מילות השיר "Call Me, Beep Me!" באתר Genius Thomas S. Hischak; Mark A. Robinson (29 ביולי 2009). The Disney Song Encyclopedia. Scarecrow Press. pp. 28–. ISBN 978-0-8108-6938-7. {{cite book}}: (עזרה) "Ranking the Disney Channel Theme Songs of Yesteryear". Oh My Disney. 2015-09-18. ארכיון מ-2019-01-12. נבדק ב-2023-10-13. "ultratop.be - Priscilla - Mission Kim Possible". Ultratop. ארכיון מ-2019-01-12. נבדק ב-2010-01-11. "Mission Kim Possible by Priscilla - Samples, Covers and Remixes". WhoSampled. ארכיון מ-2019-01-12. נבדק ב-2019-01-11. "ultratop.be - Preluders - Call Me Beep Me". Ultratop. ארכיון מ-2019-01-12. נבדק ב-2019-01-11. "ultratop.be - Banaroo - Call Me, Beep Me!". Ultratop. ארכיון מ-2019-01-12. נבדק ב-2019-01-11. "CALL ME, BEEP ME!<Japanese Edit Version>". Joysound (ביפנית). ארכיון מ-2023-05-26. נבדק ב-2023-10-13. "迪士尼将拍摄《麻辣女孩》真人版电影金姆和冲不停要在大萤幕上谈恋爱！". Jusky (בסינית). 8 בפברואר 2018. ארכיון מ-2023-10-13. נבדק ב-2023-10-13. {{cite web}}: (עזרה) "'Kim Possible' Theme Song Updated for Disney Channel Live-Action Movie: Exclusive Audio". Billboard. 2019-01-10. ארכיון מ-2019-01-11. נבדק ב-2019-01-11. "Disney Remixed Kim Possible 's Theme Song With Vocals From Reboot Star Sadie Stanley". Teen Vogue. 2019-01-11. ארכיון מ-2019-01-12. נבדק ב-2019-01-11.
טבעת (סימן דיאקריטי)

טבעת היא סימן דיאקריטי, שיכול להופיע מעל ( ˚ ) או מתחת ( ̥ ) לאות לטינית. Å å Ů ů בשפות הסקנדינביות דנית, שוודית ונורווגית ובשפה הוואלונית האות Å (å)‎, הנחשבת לאות בפני עצמה, נראית כמו האות הלטינית A עם טבעת מעליה. אות אחרת עם טבעת דיאקריטית מעליה היא האות U, הנמצאת בשימוש בשפה הצ'כית, ונכתבת Ů (ů)‎. הטבעת הדיאקריטית נקראת בצ'כית קרוז'ק. התנועה "ů" מראה כיצד ההגייה של מילים שונות התפתחה במהלך הזמן. לדוגמה, המילה "kůň" (שמשמעותה "סוס", מבוטאת: ‏[ku:ɲ]) נכתבה בעבר "kóň", והתפתחה במהלך הזמן ל-"kuoň". בסופו של דבר, התנועה [o] נעלמה לגמרי, ולכן מסמנים את הטבעת הדיאקריטית מעל ה-u שנשארה. האות ů מבוטאת כתנועת ‏[uː] ארוכה. שימוש בסימנים הללו, מעל האותיות, בעברית עם יוניקוד בעייתי, למשל א̊ב̊ג̊ לא מוצג ממש מעל האות. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
סרפנטיסוכופס

סרפנטיסוכופס (שם מדעי: Serpentisuchops) הוא סוג של זוחל ימי נכחד מסדרת הפלזיוזאוריה ומשפחת הפוליקוטיליים. הוא התקיים במימי אמריקה הצפונית שלפני 70 עד 69.59 מיליון שנה מזמננו. סוג זה ידוע ממאובנים שהתגלו בויומינג בתצורות "Pierre Shale" והוא ידוע מדגימה אחת שהתגלתה במחצבה ב-1995 באמצעות קבוצת חוקרים. הממצא מורכב מגולגולת חלקית, לסת תחתונה וחוליה בודדת כמו גם חלק מהאגן. הסוג תואר למדע ב-2022 בידי החוקרים: Persons ,Street ו-Kelley כשמשמעות השם היא: "serpent" - נחש בלטינית, "suchus" - תנין בלטינית ו-"ops" - פנים ביוונית, כלומר: "פני תנין ונחש". הסוג מכיל מין בודד, Serpentisuchops pfisterae על שם אנה פפיסטר, שעל אדמתה התגלו המאובנים. זוחל ימי זה היה בינוני בגודלו באורך של 7 מטרים ובעל מבנה יוצא דופן לפלסיוזאורודים, מאחר שהיה לו גם לסתות ארוכות וגם צוואר ארוך, דבר ייחודי מאחר שמינים בעלי צוואר ארוך כמו האלאסמוזאוריים היו בעלי לסתות קצרות יחסית בעוד סוגים בעלי לסתות ארוכות כמו רוב הפוליקוטיליים היו בעלי צוואר קצר יחסית. עם זאת כנראה שמאפיין זה היה עוזר לבעליו בציד דגים תוך שימוש הן בצוואר ארוך והן ביכולת לתפוס טרף מהצד באמצעות הלסתות. דבר זה עזר אולי לבעליו לתפוס נישה ייחודית. מדיה וקבצים בנושא סרפנטיסוכופס בוויקישיתוף סרפנטיסוכופס, באתר GBIF (באנגלית)
דאונדראקו

דאונדראקו (שם מדעי: Dawndraco) הוא סוג נכחד של פטרוזאור ממשפחת הפטרנודונים, אשר התקיים באמריקה הצפונית של הקרטיקון שלפני 86 מיליון שנה מזמננו. חלק מהחוקרים רואים בזה טקסון מוטל בספק בעל מבנה דומה לגאוסטרנברגיה. סוג זה תואר ב-2010 בידי החוקר אלכסנדר קלנר ומשמעות שמו היא: "דרקון השחר", על שם אלוהות השחר של האירוקוי. הסוג מכיל מין אחד, Dawndraco kanzai הקרוי על שם "אנשי הקאנזה" (אנ') שבקנזס. המאובנים של הפטטרוזאור התגלו בתצורות ניובררה (אנ') וסמוקי היל צ'אלק (אנ') שבקנזס. הממצאים כללו שרידי שלד חלקי עם גולגולת כמעט שלמה ולסתות שמורות היטב ואלה הזכירו ביותר שרידים של פטרנודון. דגימה זו מזכירה את מאובני הגאוסטרנברגיה, אם כי מספר חוקרים טוענים שזו הוכחה לדו-צורתיות זוויגית של אותו מין. מדיה וקבצים בנושא דאונדראקו בוויקישיתוף דאונדראקו, באתר האנציקלופדיה של החיים (באנגלית) דאונדראקו, באתר GBIF (באנגלית)
ניקולאי אוגארקוב

ניקולאי וסילייביץ' אוגארקוב (ברוסית: Николай Васильевич Огарков;‏ 30 באוקטובר 1917 – 23 בינואר 1994) היה מרשל סובייטי אשר שימש כראש המטה הכללי בין 1977–1984. אוגארקוב נולד ב-30 באוקטובר 1917 למשפחת איכרים בכפר מולוקובו שבמחוז טבר. ב-1931 הוא נסע למזרח הרחוק הרוסי שם שרת אחיו בצבא האדום. באפריל 1933 הוא חזר לרוסיה ועבד כרואה חשבון למשך שנה. לאחר מכן למד בבתי ספר להנדסה. ב-1938 הוא התגייס בעצמו לצבא האדום ולמד באקדמיה להנדסה צבאית. ב-1941 הוא סיים את לימודיו והחל לשרת כמהנדס צבאי. במהלך מלחמת העולם השנייה הוא שרת כמהנדס צבאי במלחמת ההמשך, מתקפת פטאסמו-קירקנס, המצור על בודפשט ומתקפת וינה. במהלך הקרבות בווינה הוא נפצע, ועד סיום המלחמה שהה בבית חולים צבאי. לאחר המלחמה שרת בתפקידי מטה בכירים בקרפטים ובמזרח הרחוק. ב-1957 הוא החל ללמוד באקדמיה הצבאית של המטה הכללי הוא סיים את לימודיו ב-1959 ומונה למפקד הדיוויזיה הממונעת ה-20 של המשמר שהוצבה בגרמניה המזרחית. בדצמבר 1961 הוא מונה לראש מטה וסגן מפקד המחוז הצבאי הבלארוסי. בדצמבר 1965 הוא מונה למפקד המחוז הצבאי וולגה. באפריל 1968 הוא מונה לסגן ראש המטה הכללי. במרץ 1974 הוא מונה לסגן שר ההגנה של ברית המועצות. ב-8 בינואר 1977 הוא מונה לראש המטה הכללי. ב-14 בינואר הוענקה לו דרגת מרשל ברית המועצות. הוא היה מתנגד חריף לפלישה הסובייטית לאפגניסטן, וניהל ויכוחים בעניין עם חברי הפוליטביורו. עם זאת, דעתו לא התקבלה והפלישה לאפגניסטן יצאה לפועל והפכה לאסון. ב-1981 הוא הוביל את מבצע "Zapad-81", שהיה המבצע הצבאי הגדול ביותר של הצבא האדום מאז מלחמת העולם השנייה. בספטמבר 1984 הוא הודח מתפקיד הרמטכ"ל ומונה למפקד פיקוד המערב. לאחר פירוק ברית המועצות הוא מונה ליועץ מיוחד לשר ההגנה. הוא נפטר במוסקבה ב-23 בינואר 1994. מדיה וקבצים בנושא ניקולאי אוגארקוב בוויקישיתוף ניקולאי אוגראקוב באנציקלופדיה בריטניקה ניקולאי אוגראקוב באתר המוקדש לגיבורי מלחמת העולם השנייה ניקולאי אוגארקוב, באתר "Find a Grave" (באנגלית)